Situație bizară în sistemul medical. De ce sunt ventilatoarele pentru ATI blocate în depozitele Unifarm.
Tătaru: Ventilatoare pentru ATI sunt blocate în depozitele Unifarm. Curtea de Conturi arăta că în martie au fost cumpărate 300 de ventilatoare. Ventilatoarele ar putea ajunge în spitale doar dacă ar intra în stocul strategic. Ventilatoarele fac obiectul unei anchete DNA.
Și astăzi este record de pacienți la ATI și nu mai este o surpriză că situația este critică. Iar când vorbim despre dotarea spitalelor, există deja ventilatoare pentru ATI, dar sunt blocate în depozitele Unifarm."Am solicitat în acest sens şi o derogare de la DNA, după ce fac o evaluarea acelor mărfuri, inclusiv 200 de ventilatoare, să le putem achiziţiona prin stocul strategic, prin DSU, şi să le putem da către spitalele care au nevoie. Astăzi este comisia formată din Comisia de terapie intensivă, care evaluează acele aparaturi, iar în măsura în care vor fi gata, avem şi acordul celor de la DNA, să le putem lua pe stocul strategic şi să le putem da către spitalele unde este nevoie. Ele se află în depozitul Unifarm", spunea ministrul Sănătății."Am aflat, pe surse, că ventilatoarele despre care vorbea ministrul Nelu Tătaru fac obiectul unei anchete DNA, dar nu sunt blocate în depozite din cauza asta, ci pentru că spitalele nu vor să le cumpere. Ele au fost cumpărate de Unifarm, care este o companie de stat, cu bani dintr-un împrumut de la Eximbank, bancă tot de stat, la un preţ mult mai mare decât cel al pieţei. Un raport al curţii de Conturi din august arăta că în 19 martie au fost cumpărate 300 de ventilatoare, 200 din China și 100 din Germania la preţul de 56.000 de dolari fără TVA, care au fost livrate pe 15 mai", a transmis Andreea Olteanu, corespondent Aleph News.Ventilatoarele depind doar de stocul strategic al spitalelor"Unifarm ar trebui să le vândă ca să facă şi profit. Or, Curtea de Conturi, a stabilit că în august, cele 200 de ventilatoare chinezeşti puteau fi achiziţionate cu preţuri cuprinse între 7.000 şi 10.000 de dolari. Aşadar, spitalele ar trebui să plătească de nouă-zece ori mai mult faţă de preţul pieţei, ca să le cumpere. Ventilatoarele ar putea ajunge în spitale doar dacă ar intra în stocul strategic. Îţi amintesc că banii ăştia care au fost daţi pe ele şi care se plimbă între conturile instituţiilor publice sunt banii mei şi ai tăi", a adăugat Andreea Olteanu.Mai mult, aceste echipamente au fost achiziţionate doar prin utilizarea unor termeni generali specifici, astfel încât echipa de control a procedat la verificarea preţurilor practicate pe piaţa de profil pentru acest tip de echipamente, potrivit Raportului Curţii de Conturi din august 2020.